
 31.10.2014
 BG
 Официален вестник на Европейския съюз
 L 314/7
 РЕГЛАМЕНТ ЗА ИЗПЪЛНЕНИЕ (ЕС) No 1165/2014 НА КОМИСИЯТА
 от 31 октомври 2014 година
 за изменение на Регламент (ЕО) No 2535/2001 по отношение на управлението на тарифните квоти за млечни продукти с произход от Украйна
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) No 1308/2013 на Европейския парламент и на Съвета от 17 декември 2013 г. за установяване на обща организация на пазарите на селскостопански продукти и за отмяна на регламенти (ЕИО) No 922/72, (ЕИО) No 234/79, (ЕО) No 1037/2001 и (ЕО) No 1234/2007 (1), и по-специално член 187, буква а) от него,
 като има предвид, че:
 (1)
 В Регламент (ЕС) No 374/2014 на Европейския парламент и на Съвета (2) се предвижда преференциален режим по отношение на митата за внос на някои стоки с произход от Украйна. В съответствие с член 3 от посочения регламент селскостопанските продукти, изброени в приложение III към същия регламент, се допускат за внос в Съюза в рамките на ограниченията на тарифните квоти, определени в посоченото приложение. Регламент (ЕО) No 2535/2001 на Комисията (3) беше изменен с Регламент за изпълнение (ЕС) No 415/2014 на Комисията (4), с цел да бъдат включени и тарифните квоти за млечни продукти, посочени в Регламент (ЕС) No 374/2014, които са открити до 31 октомври 2014 г.
 (2)
 Регламент (ЕС) No 374/2014 бе изменен с Регламент (ЕС) No 1150/2014 на Европейския парламент и на Съвета (5). В изменението се предвижда преди всичко удължаване на срока на прилагане на Регламент (ЕС) No 374/2014 до 31 декември 2015 г. и се определят количествата за квотите за 2015 г. Следователно е уместно да бъде уреден начинът на управление на тарифните квоти, посочени в член 5, буква л) от Регламент (ЕО) No 2535/2001, за 2015 г.
 (3)
 Поради това Регламент (ЕО) No 2535/2001 следва да бъде съответно изменен.
 (4)
 Мерките, предвидени в настоящия регламент, са в съответствие със становището на Комитета за общата организация на селскостопанските пазари,
 ПРИЕ НАСТОЯЩИЯ РЕГЛАМЕНТ:
 Член 1
 Изменение на Регламент (ЕО) No 2535/2001
 В приложение I към Регламент (ЕО) No 2535/2001 част Л се заменя с текста на приложението към настоящия регламент.
 Член 2
 Влизане в сила
 Настоящият регламент влиза в сила на третия ден след деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 31 октомври 2014 година.
 За Комисията
 Председател
 José Manuel BARROSO
 (1) ОВ L 347, 20.12.2013 г., стр. 671.
 (2) Регламент (ЕС) No 374/2014 на Европейския парламент и на Съвета от 16 април 2014 г. за намаляване или премахване на митата върху стоки с произход от Украйна (ОВ L 118, 22.4.2014 г., стр. 1).
 (3) Регламент (ЕО) No 2535/2001 на Комисията от 14 декември 2001 г. относно определяне на подробни правила за прилагане на Регламент (ЕО) No 1255/1999 на Съвета по отношение на режима на внос на мляко и млечни продукти и за откриване на тарифни квоти (ОВ L 341,